মাইক্রোসফটের ইতিহাস
মাইক্রোসফট একটি মার্কিন যুক্তরাষ্ট্র ভিত্তিক বহুজাতিক কম্পিউটার প্রযুক্তি ("'হার্ডওয়্যার"' ও "'সফটওয়্যার"') উৎপাদনকারী কোম্পানি। মাইক্রোসফটের যাত্রা শুরু হয় ৪ঠা এপ্রিল ১৯৭৫ সালে, এর প্রতিষ্ঠাতা বিল গেটস এবং পল এলেন এর হাত ধরে, মার্কিন যুক্তরাষ্ট্রের নিউ ম্যাক্সিকোর "আলবুকুয়ের্ক"-এ। (Albuquerque, New Mexico)
মাইক্রোসফটের সমালোচনা
মাইক্রোসফটের সমালোচনা মাইক্রোসফটের বিভিন্ন পণ্য ও ব্যবসায় কার্যক্রম নিয়ে। কোম্পানিটির সফটওয়্যারের ব্যবহার বান্ধবতা, বলিষ্ঠতা, এবং নিরাপত্তা সমালোচকদের প্রধান লক্ষবস্তু। ২০০০ এ ম্যালওয়্যারের উপদ্রব দেখা যায় মাইক্রোসফট উইন্ডোজ ও তাদের অন্যান্য পণ্যে। মাইক্রোসফট তাদের বিক্রেতা ও ভোক্তাদের তাদের পণ্যে আবদ্ধ করে রাখার জন্যে আর সফটওয়্যার মানদণ্ড মেনে না চলার অভিযোগেও অভিযুক্ত। গ্নু/লিনাক্স ও মাইক্রোসফট উইন্ডোজের মালিকানার সর্বমোট মূল্য চলমান বিতর্কের আরেকটি বিষয়।